Henricus Lübke
Henricus Lübke (Theodisce: Heinrich Lübke) vir publicus Christianae Democraticae Unionis Germaniae (Theodisce: "Christlich Demokratische Union Deutschlands", "CDU"). Ille erat secundus Praeses Foederalis rei publicae Germaniae ab anno 1959 usque ad 1969.

Familia 
Frater eius Fridericus-Gulielmus Lübke annis 1951 - 1954 praeses ministrorum Slesvici et Holsatiae erat.

Antequam praeses factus est 
Interfuit Bello Orbis Terrarum I annis 1914 ad usque 1918. Studebat annis 1913/1914 et 1919 ad usque 1924 Bonnae Monasterii Berolini rebus rusticis et Oeconomiae. Lübke annis 1931 ad usque 1933 diaetae Borussiae socius fuit legatus factionis Catholicae (Theod.: "Zentrum"). Postquam nazistae rerum potiti sunt Henricum Lübke saepenumero in carcerem iecerunt. Post bellum Factioni Christianae Democraticae se adiunxit. Fuit legatus senatus terrae Rhenaniae Septentrionalis-Vestfaliae annis 1946 ad usque 1954 et annis 1947 ad usque 1952 minister rerum agrariarum eius terrae. Annis 1953 ad usque 1959 etiam legatus Diaetae Foderalis fuit. Anno 1953 etiam Administer Foederalis Rei Agrariae electus est.

Praeses Rei Publicae Foederalis 
1 Iulii praeses electus 12 Septembris officium iniit. Saepe res publicas alienas, praesertim in Africa visitavit. 1 Iulii 1964 iterum electus est. Paulo post Lübke morbo cerebri affectus est et interdiu orationibus suis invitus homines laetitia afficiebat. Itaque 30 Iunii 1969 officium reliquit.

Post officium 
Morbo affectus Lübke non multum efficere potuit. 6 Aprilis 1972 mortuus est.

Alumni Universitatis Bonnensis
Alumni Universitatis Monasteriensis
Alumni universitatum et scholarum Berolinensium
Participes primi belli mundani
Praesides Germaniae
Administri Foederales Rei Agrariae
Legati Dietae Foederalis Germaniae
Nati 1894
Mortui 1972